# Móri Gárdonyi Géza Óvoda, Általános Iskola, Szakiskola, Készségfejlesztő Iskola és EGYMI Bicskei Tagintézménye

# 2060, Bicske, Hősök tere 5/b.. Tel.: 22/350-700 Fax: 22/350-700

OM: 038490/ Telephely: 005

**Bolti előkészítő részszakképesítés 1+2 évfolyamos**

**Képzés célja:** hogy tanulóink olyan, a gyakorlatban használható kereskedelmi elméleti és gyakorlati ismeretekkel rendelkezzenek, amellyel alkalmassá válnak a bolti előkészítő szakma ellátására.

**Munkaterület jellemzése:**

Kereskedelmi egységekben az áruk raktárból való kijuttatását, a polcok és rakodóterületek feltöltését, az áruk és a raktár, illetve a rakodóterületek tisztán és rendben tartását végzi.

A raklapon, konténerben vagy egyéb módon tárolt árut átveszi, a szállítói csomagolásból kicsomagolja. Ellenőrzi az árut és a csomagolás sérüléseit jelzi a vezetőjének.

A megadott szempontok szerint csoportosítja és rendezi a termékeket. Az árut kijuttatja a raktárból, az árut rekeszekbe és polcokra rendezi, a polcokat feltölti.

Címkézést végez, illetve a megfelelő tájékoztató táblákat, feliratokat kihelyezi a polcokra.

Figyeli az áru fogyását és szükség esetén pótolja a fogyóban lévő termékeket, gondoskodik az időbeni feltöltésről.

Másodlagos kihelyezéseket (például bejárat, kínálópult) épít és lebont. Szétválogatja, és a helyére viszi a visszárut (a vevők által a pénztárnál, vagy a boltban nem az eredeti helyén hagyott árut) és kezeli a szállítói visszárut.

Kezeli az árumozgató eszközöket, a raktár számítógépeit és kapcsolódó egységeit vonalkódleolvasót használ.

**Háztartásvezető részszakképesítés 1+2 évfolyamos**

**Képzés célja:** hogy tanulóink a képzés befejezése után, képesek legyenek a családok háztartási feladatainak szervezésére és ellátásra, gyermekek felügyeletének ellátására, az óvodapedagógus munkájának segítésére.

**Munkaterület jellemzése:**

Közreműködik a gyermek számára nevelést/gondozást biztosító intézmény nevelési/gondozási tevékenységének elvégzésében. Segíti a kisgyermekek teljes körű ellátását, testi és pszichés szükségleteik kielégítését; nevelésük, fejlődésük támogatását az erre a korosztályra szakosodott gyermekintézményekben önállóan végzi. Az ellátottaknak mindennapi életviteléhez segítséget nyújt, különösen a takarítás, a gondozás, a beteggondozás, a mosás, a bevásárlás és a főzés területén. A gyermekeknek megtanítja a testi, személyi gondozásukból adódó teendőket (fürdetés, öltöztetés, ruhacsere, ruházat javítása, ágyazás, ágyneműcsere, tisztítószerek biztosítása, mosás, takarítás, vasalás, étkeztetés), és ellenőrzi azok végrehajtását. Végzi a napi takarítást, az időszakos nagytakarítást. Biztosítja a kulturált étkezés feltételeit (terítés, asztalleszedés, étel konyháról történő átszállítása, étkezés utáni mosogatás), ügyel az élelmiszertárolás előírásainak betartására, a konyhai higiéniára. Segíti az óvodapedagógus, nevelő tevékenységét. Felelősséget vállal a rábízott gyermekekért, a nevelés folyamatában hozott döntéseiért és gondozási tevékenységének következményeiért. Empátiával fordul az ellátottakhoz és családjaikhoz, szakmai felkészültsége alapján hitelesen tudja a családok felé közvetíteni az ellátottak nevelésével, fejlődésével kapcsolatos tudását, ismereteit. Tiszteletben tartja az ellátottak személyiségét, megfelelő toleranciával rendelkezik a mássággal kapcsolatban. A területen dolgozó és vele együttműködő szakemberekkel személyesen, valamint alapvető infokommunikációs, digitális eszközök lehetőségeit is alkalmazva tart kapcsolatot, működik együtt.

**Parkgondozó részszakképesítés 1+2 évfolyamos**

**Képzés célja:** hogy tanulóink olyan, a gyakorlatban használható elméleti és gyakorlati ismeretekkel rendelkezzenek, amellyel alkalmassá válnak a parkgondozó szakma ellátására.

**Munkaterület jellemzése:**

A végzett szakemberek a mindennapi munkájuk során állandó kapcsolatba kerülnek az élő növénnyel, illetve annak valamilyen részével, ezért alapvető fontosságú, hogy tisztában legyenek a növények külső és belső tulajdonságaival, életfolyamataik működésével, a legfontosabb növénycsoportokkal, és a növények és a környezete kapcsolatával.

**A parkgondozó munkája során fenntartja a:**

* Kerti lépcsőket, út- és térburkolatokat
* Kerti vízarchitektúrákat, kisarchitektúrákat, öntözőrendszereket
* Kerti fa- és fémszerkezeteket, kerítéseket, kapukat, pergolákat, lugasokat, fa teraszokat
* Növényeket és zöldfelületeket, továbbá tetőkertet, zöldfalat

Alkalmazotti munkakörben művezetői vezetés mellett parkfenntartási feladatokat lát el.

Munkája során betartja a munka- és baleset-, valamint a környezetvédelmi szabályokat.